A turbókorszaknak alaposan áttervezett kasztnival futott neki a csapat. Az erőforrás a Renault 1,6 literes turbómotorja volt, amely abban az évben nem volt annyira gyors, mint a Mercedes, vagy a Ferrari saját motorjai. Az autó leginkább a különös orrkiképzésével hívta fel magára a figyelmet. Nem alkalmaztak fedőelemet, így az orrmagasság miatti magasságcsökkentést lépcsővel oldották meg, majd az orr végét nemes egyszerűséggel levágták, és abból nyúlt ki a hosszúkás, hegyes vég. Szintén érdekes megoldás volt, hogy az első szárnyat erre a végre erősítették rá. A meglehetősen otromba és sikertelen megoldást a Belga Nagydíjtól lecserélték egy visszafogottabb, leginkább a Williams és a McLaren "hangyászorrához" hasonló konstrukcióra.